《澬口雨后晚发》
清代·欧阳辂

漠漠轻阴来远墟，濛濛晚色满平芜。
寒星映水乍明灭，细雨飏平时有无。
渐觉潮生没洲渚，坐听舟过响菰蒲。
此情谁道寂寥极，有酒径须千斛沽。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。